<classify> JUMUIYA ya Maendeleo ya Kusini mwa Afrika SADC imeipa muda nchi ya Burundi ambayo ni mwanachama wa Jumuiya ya Afrika Mashariki EAC kuyafanyia kazi maelekezo iliyopewa ili ombi lake la kujiunga na SADC liweze kukubaliwa.Hayo yamebainishwa mwishoni mwa wili na Mwenyekiti wa SADC, Rais John Magufuli katika hotuba yake ya kufunga mkutano wa 39 wa wakuu wa nchi na Serikali uliofanyika jijini Dar es Salaam kwa siku mbili kuanzia Agosti 17-18 mwaka huu.Rais Magufuli amesema wakuu wa nchi na serikali walilifanyia kazi ombi la Burundi la kutaka kujiunga na Jumuiya ya SADC, lakini baada ya tathmini yao wakagundua bado kuna maeneo muhimu ambayo hayajakaa vizuri na kuitaka nchi hiyo kuyafanyia kazi.Katika hilo, Magufuli aliielekeza Sekretarieti ya SADC kuipa taarifa Burundi ili irekebishe maeneo hayo kwa hatua zaidi za baadaye.Mpaka sasa ni Tanzania pekee kutoka katika Jumuiya ya Afrika Mashariki ambayo ni mwanachama wa SADC.Pindi Burundi itakapokidhi vigezo na kuwa mwanachama itakuwa nchi ya pili kutoka EAC kuwa mwanachama wa SADC.Ikiwa Jamhuri ya Kidemokrasia ya Kongo DRC itatekeleza dhumuni lake kutaka kujiunga na jumuiya hiyo na maombi hayo kukubaliwa itakuwa nchi ya tatu kutoka nchi wanachama wa SADC kuwa mwanachama wa EAC.  <topic>: KITAIFA 